Man glo in rivier gedwing ná rooftogDie Ritavirivier. Foto: SAPD Brig. Motlafela Mojapelo, woordvoerder van die polisie, het gesê soek- en reddingswerkers en duikers is ook by die soektog betrokke. Volgens Mojapelo was Desmond Fantini (28) en sy vriend, Tebogo Ngonyama (19), op pad na hul huise in Mapuve buite Giyani toe twee gewapende mans hulle voorgekeer het. Die verdagtes het die mans van R310 beroof. “Die slagoffers is toe glo na die Ritavirivier geneem en gedwing om in die water te gaan. Fantini kon daarin slaag om oor die rivier te swem maar Ngonyama kon nie en het onder die water verdwyn.” Volgens Mojapelo soek die polisie ook na die twee verdagtes.